Welcome to the Black Parade

Welcome to the Black Parade (בעברית: ברוכים הבאים למצעד השחור) הוא סינגל שהוקלט על ידי להקת הרוק האמריקאית My Chemical Romance, מתוך אלבומה השלישי, The Black Parade . השיר יצא לאור ב-12 בספטמבר 2006, על ידי חברת התקליטים רפרייז רקורדס, כסינגל המוביל מתוך האלבום, לאחר שפורסם בדף הלהקה באתר מייספייס כמה ימים קודם לכן, ב-2 בספטמבר 2006. הווידאו קליפ של השיר זכה בפרס "קליפ המוזיקה הטוב ביותר של המאה" מטעם ה-MTV בשנת 2017.<ref></ref> כמו כן, השיר הגיע לראש מצעד הסינגלים הבריטי ולמקום התשיעי במצעד בילבורד הוט 100 בארצות הברית, ובנוסף נכלל על ידי היכל התהילה של הרוק אנד רול ברשימת "השירים שעיצבו את הרוק אנד רול".<ref></ref>

גרסת דמו של השיר בשם "The Five of Us Are Dying" נכללה באלבומה המחודש של הלהקה משנת 2016, The Black Parade/Living with Ghosts .<ref></ref>

== יצירה ==
חברי הלהקה החלו לכתוב את השיר מאז תחילת דרכם בה, אם כי בסגנון שונה. הוא נכתב בהשראת השיר "My Way" של פרנק סינטרה, והושפע רבות ממנו, היה איטי יותר ונקרא באותו זמן "The Five of Us Are Dying". הלהקה לא כללה אותו בשני האלבומים הראשונים שלה משום שהרגישה שהוא לא גמור. לאחר שעברו ללוס אנג'לס כדי ליצור את אלבומם השלישי, חברי הלהקה הוסיפו לשיר קצב פאנק מהיר, שינו את מילותיו ואת האקורדים שבפזמון. לדברי גיטריסט הלהקה ריי טורו, תהליך ההקלטה של השיר היה "מורכב מאוד" בשל השכבות המוזיקליות הרבות שלו, אך "מהנה", והוא שיבח את התוצאה הסופית:<ref name=":0"></ref>

טורו השתמש בגיטרת לס פול עם פיק-אפ "Phat Cat" של סימור דאנקן. המגבר שלו, מדגם Marshall JCM800, התקלקל במהלך הקדם-הפקה, ובמקום הוא השתמש במגבר מדגם Marshall JCM800 שלקח בהשאלה מהמפיק רוב קוואלו . הלהקה השתמשה במגבר זה גם בהמשך הקלטות, משום שאהבה את הצליל הרועש והנועז שלו.

== וידאו קליפ ==
את הווידאו קליפ של השיר ביים סמואל באייר , שעבד עם הלהקות נירוונה וגרין דיי.<ref name="somorscene"></ref> הווידאו קליפ פורסם ב-26 בספטמבר 2006 בבריטניה ובקנדה, ויצא ב-27 בספטמבר 2006 בארצות הברית. הוא הושמע פעמים רבות ב-MTV. בקליפ ניתן לראות מטופל בבית חולים (הדמות הראשית בקליפים של האלבום, בגילומו של לוקאס האס ) לבוש בחלוק בית חולים, ונלקח על ידי המוות במעין "מצעד שחור" (Black Parade). על קרון התצוגה המרכזי עומדים חברי הלהקה, מבצעים את השיר. מאחורי הקרון עומדות עשרות דמויות בפנים מכוסות.

הקליפ מתחיל בחדר בבית חולים, ונמשך על רקע נוף עירוני סוריאליסטי עם הריסות מכוסות-אפר, שלג שחור ובניינים הרוסים.

טום בראיהן מהשבועון וילג' ווייס התייחס לווידאו קליפ באומרו כי הוא "חושף שלב חדש בפרסונה [של הלהקה]".<ref></ref> בנוסף, הוא דירג אותו במקום השביעי מתוך עשרת הקליפים הטובים ביותר של שנת 2006.<ref></ref>

כל התלבושות בקליפ עוצבו על ידי מעצבת התלבושות קולין אטווד . התלבושות היוו השראה לתלבושות של אמנים אחרים, למשל בהופעתו של ליל נאס X בטקס פרסי גראמי ב-2022.<ref></ref> אמנים שונים שאבו השראה מהלבוש במצעד מתוך הקליפ, בהם פוסט מאלון.<ref></ref>

== קידום ==
השיר היה שירם הראשון של הלהקה שהגיע לראש מצעד הסינגלים הבריטי, אליו הגיע ב-15 באוקטובר 2006, שם שהה במשך שבועיים, ובהמשך גם הגיע לראש מצעד הרוק המודרני , ב-26 באוקטובר 2006, שם שהה שבעה שבועות. השיר זכה להצלחה הממושכת ביותר של הלהקה, והיה לסינגל שלה שהגיע למקום הגבוה ביותר במצעד בילבורד הוט 100, מקום 9 בשיאו. השיר דורג במקום ה-17 ברשימת "100 השירים הטובים ביותר של 2006" מטעם רולינג סטון.<ref name="RollingStone"></ref> בנוסף, הוא היה מועמד לפרס הסינגל הטוב ביותר מטעם מגזין . השיר היה זמין להורדה במשחקי הווידאו "Rock Band" ו"גיטאר הירו: Warriors of Rock" . חברת התקשורת ITV השתמשה בשיר בקטע-מונטאז' שהוקרן במהלך שידור טורניר הפורמולה 1 ב-2008. בקטע הופיעו מספר נהגי פורמולה 1 בולטים (ביניהם ניקו רוזברג, ג'נסון באטן, רובנס באריקלו, דייוויד קולטהרד וסבסטיאן פטל), וכן מגישי ITV והפרשן מורי ווקר, שביצעו ליפ סינק לצלילי השיר.

השיר שימש גם את קבוצת ההוקי קרח האמריקאית לוס אנג'לס קינגס, במהלך פלייאוף גביע סטנלי לשנת 2012, כחלק מפתיח לסרטונים במשחקי הבית של הקבוצה. בנוסף, השיר פתח את עצרת האליפות של הקבוצה לאחר שזכתה בגביע, ואת טקס העלאת הדגל של הקבוצה בסטייפלס סנטר (כיום קריפטו. קום ארנה).

השיר הושמע בסצנת הסיום של סדרת הטלוויזיה "לוציפר" מבית נטפליקס,<ref></ref> ובסצנת הפתיחה של הסרט Clerks III .<ref></ref>

== ביקורות ==
עם יציאתו, השיר זכה לשבחים רבים.<ref></ref> ג'וש טירנגל ממגזין טיים דירג את השיר בין עשרת השירים המובילים שלו לשנת 2006, וכתב כי הוא "ניסיון נועז, מטופש וקליט בטירוף למזג את Bohemian Rhapsody ו-Born to Run אל תוך אופרת רוק" וציין כי הוא סימן שמבטא "רגע של 'אנחנו' לעומת 'הם' בחלוקת הדורות".<ref></ref> דייוויד פריק מרולינג סטון שיבח את שירתו של ויי, "במלוא המרץ של גיבור-רוק", בקטע ההוק ("We'll carry on").<ref></ref> במגזין אנטרטיינמנט ויקלי השוו לחיוב את השיר ל-"Bohemian Rhapsody".<ref></ref> בווילג' ווייס נכתב כי בסקרים העדיפו הנשאלים בדרך כלל את השיר על פני האלבום.<ref></ref>

=== רשימות כל הזמנים וסוף שנה ===
{| class="wikitable sortable"
!ארגון
!רשימה
!מיקום
!מקור
|-
| רולינג סטון
| 100 השירים הטובים ביותר של השנה
| 2006
| style="text-align:center;" | 17<ref></ref>
|-
| טיים
| 10 המובילים: שירים
| 2006
| style="text-align:center;" | 3<ref></ref>
|-
| Loudwire
| 50 שירי ההארד רוק המובילים של המאה ה-21
| 2012
| style="text-align:center;" | 37<ref></ref>
|-
| MTV
| 50 הווידאו קליפים הטובים ביותר של המאה ה-21
| 2017
| style="text-align:center;" | 1<ref></ref>
|}

== הצלחה מסחרית ==
השיר הופיע לראשונה במצעד בילבורד הוט 100 במקום ה-71, בשבוע של 30 בספטמבר 2006, והיה לסינגל של הלהקה שנכנס למצעדים במקום הגבוה ביותר. בשיאו השיר הגיע למקום התשיעי, בשבוע ה-17 וה-18 שלו במצעד, והיה ללהיט היחיד של הלהקה שהגיע לעשירייה הראשונה במצעד זה. "Welcome to the Black Parade" היה לסינגל שלהם שהגיע למקום הגבוה ביותר במצעדים, ועקף את הסינגל שלהם "Helena" מ-2005, שבשיא הגיע למקום ה-33, והוא הסינגל השני שלהם שהגיע למקום הגבוה ביותר. בנוסף, הסינגל הגיע למקום הראשון במצעד רצועות הרוק המודרניות של בילבורד (כיום מצעד האיירפליי האלטרנטיבי ), שם שהה שבעה שבועות ברצף, והוא הסינגל היחיד של הלהקה שהגיע לראש מצעד זה. שירם "I'm Not Okay (I Promise)" היה הסינגל הקודם שלהם שהגיע למקום הגבוה ביותר במצעד זה, בו הגיע בשיאו למקום הרביעי.

בבריטניה, הסינגל עקף את "America" של רייזורלייט שהיה במקום הראשון, ב-15 באוקטובר 2006, לאחר שהושמע באופן נרחב. הסינגל הגיע למקום ה-26 ברשימת 40 הסינגלים המובילים בבריטניה לשנת 2006, ומכר 169,000 עותקים. ב-26 באוגוסט 2022 השיר זכה למעמד פלטינה כפולה בבריטניה, מה שמעיד על מכירות של לפחות 1,200,000 עותקים.<ref name=":1"></ref>

== מורשת ==
תו הפסנתר הפותח של השיר, G<sub>5</sub>, הפך לסמל בשל הפופולריות של השיר, במיוחד בקרב חובבי האימו רוק. למשל, המלחין הבריטי אנדרו לויד ובר שאל את עוקביו בטוויטר מה הם חושבים כשהם שומעים את התו, כהתייחסות לשיר.<ref></ref> מאז, נעשה שימוש בתו עבור פרסומות עבור קידום אירוע האימו "Emo Fight"<ref></ref> וכן קידום האלבום The Black Parade/Living with Ghosts, מהדורה מחודשת של The Black Parade.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 5×
|5,000,000<small></small>
|-
!בריטניה (BPI)<ref name=":1" />
|פלטינה 2×
|1,040,000<ref></ref>
|-
!דנמרק (IFPI Denmark)<ref></ref>
|זהב
|4,000^
|-
!ניו זילנד (RMNZ)<ref></ref>
|זהב
|5,000*
|-
| colspan="3" |* <small>מכירות בלבד^ משלוחים בלבד</small><small> מכירות + הזרמת מדיה בלבד</small>
|}
== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:שירים באנגלית
קטגוריה:בלדות משנות ה-2000
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת רפרייז רקורדס